Държавен вестник, бр. 39, 2000 г., стр. 24

С Т Р .  2 4
Д Ъ Р Ж А В Е Н   В Е С Т Н И К
Б Р О Й 39
товари по железопътната мрежа чрез предос-
тавяне на информация на адреса на НК “Бъл-
гарски държавни железници”, а именно:
София
Дирекция “Движение” при НК “Български
държавни железници”
факс (00359 2) 87-03-17
тел. (00359 2) 87-08-04
4. Автомобилен транспорт
4. 1. Превозните средства на Литовската ре-
публика, използващи пътната мрежа на Републи-
ка България, ще бъдат освободени от всички так-
си, от които е освободена Българската армия.
Република България предлага настоящата вер-
бална нота и отговорът към нея, потвърждаващи
съгласието на Литовската република с настоящи-
те клаузи, да представляват Споразумение между
Република България и Литовската република.
Посолството на Република България във
Варшава се ползва от случая, за да поднови пред
посолството на Литовската република във Вар-
шава уверенията в своята най-висока почит.
ПОСОЛСТВО НА ЛИТОВСКАТА
РЕПУБЛИКА ВЪВ ВАРШАВА
ВЕРБАЛНА НОТА
№ 25/2000
Варшава, 24 февруари 2000 г.
Посолството на Литовската република във
Варшава поднася своите почитания на посолс-
твото на Република България във Варшава и в
отговор на негова нота № 278 от 24 февруари
2000 г., съдържаща предложение за сключване
на Споразумение между Република България и
Литовската република относно условията и реда
на транзитно преминаване през територията на
Република България на въоръжени сили на
Литовската република, участващи в многона-
ционалните сили за поддържане на мира KFOR
в рамките на операцията “Джоинт Гардиън”,
има честта да уведоми почитаемото посолство на
Република България за това, че на 5 ноември
1999 г. участието на Литовската република в опе-
рацията “Джоинт Гардиън”, осъществявана от
KFOR на територията на Съюзна република
Югославия, бе надлежно договорено между Ли-
товската република и НАТО.
В допълнение посолството на Литовската
република във Варшава има честта да уведоми,
че следният текст на Споразумение между Ре-
публика България и Литовската република от-
носно условията и реда на транзитно премина-
ване през територията на Република България
на въоръжени сили на Литовската република,
участващи в многонационалните сили за под-
държане на мира KFOR в рамките на операци-
ята “Джоинт Гардиън”, бе договорен:
Литовската република
и
Република България,
наричани “страните”,
отчитайки приетите на 6 май 1999 г. от външ-
ните министри на Г-8 принципи от Петерсберг по
политическото решение на кризата в Косово;
отчитайки Резолюция 1244(1999) от 10 юни
1999 г. на Съвета за сигурност на ООН, която
приветства общите принципи по политическо
решение на Косовската криза, приети на 6 май
1999 г. (S/1999/516, Анекс 1 на резолюцията), и
също така приветства приемането от страна на
Съюзна република Югославия на принципите,
изброени от т. 1 до т. 9 на документа, предста-
вен в Белград на 2 юни 1999 г. (S/1999/649, Анекс
2 на резолюцията), и съгласието на Съюзна
република Югославия по тези принципи;
отбелязвайки, че Резолюция 1244(1999) от
10 юни 1999 г. на Съвета за сигурност на ООН,
приета по силата на глава VII от Устава на ООН,
постанови разполагането в Косово под егидата
на ООН на гражданско присъствие и присъст-
вие за сигурност, с подходящо имущество и
личен състав според потребностите, и приветс-
тва съгласието от страна на Съюзна република
Югославия по отношение на тези присъствия;
отбелязвайки, че Резолюция 1244(1999) от
10 юни 1999 г. на Съвета за сигурност на ООН,
приета по силата на глава VII от Устава на ООН,
упълномощи страните членки и съответните
международни организации да установят меж-
дународното присъствие за сигурност в Косово,
както е посочено в т. 4 на Анекс 2 на спомена-
тата резолюция, с всички средства, необходи-
ми за изпълнението на техните отговорности
по силата на параграф 9 от посочената резолю-
ция на Съвета за сигурност на ООН;
решени да съдействат за разрешаването на
сериозната хуманитарна ситуация в Косово и за
осигуряването на безопасното, свободно и въз-
можно най-скорошно завръщане на всички бе-
жанци и разселени лица по родните им места,
както и да допринесат за създаването на усло-
вия за дълготраен мир, стабилност и сигурност
в Югоизточна Европа;
отчитайки факта, че се провежда операция за
гарантиране на мирното уреждане на кризата
между страните в конфликта в Косово със съгла-
сието на страните за провеждане на операцията;
отбелязвайки, че Литовската република и
Република България са страни по Споразуме-
нието между страните—членки на НАТО, и
страните партньори, участващи в “Партньорс-
тво за мир”, относно статута на техните въоръ-
жени сили (ПЗМ/ССВС) и допълнителния про-
токол към него; отчитайки, че в съответствие с
ПЗМ/ССВС решенията за изпращане и приема-
не на въоръжени сили ще продължават да бъ-
дат предмет на отделни договорености между
заинтересуваните страни;
отчитайки факта, че Литовската република
участва в операцията в съответствие със Спора-
зумението за участие, сключено между Литовс-
ката република и НАТО на 5 ноември 1999 г.;
с цел да се създадат необходимите условия
за участието на Литовската република в опера-
цията, се споразумяха за следното:
1. За целите на това споразумение:
—“операцията” означава операция “Джоинт
Гардиън”, която се провежда от KFOR на тери-
торията на Съюзна република Югославия;